ครั้งแรกที่จะไปทานไม่ได้ศึกษาข้อมูลก่อน ดูเพียงแต่ว่าไม่ต้องจอง ก็เลยเลือกไปวันพฤหัสบดีซึ่งร้านปิดจ้า อกหัก คราวนี้เลยมาใหม่ไม่พลาดแล้วจ้า อิอิ ร้านนี้เราแลกดีลมาค่ะ เห็นว่าไม่ไกลจากที่ทำงาน เลิกงานแล้วค่อยๆเดินมาเรื่อยๆแล้วกัน ช่วงวันธรรมดาตอนเย็นนี่ไม่แนะนำให้เอารถมาเลยค่ะ ที่จอดรถก็ไม่ค่อยมี แถมรถยังติดมากๆอีกต่างหาก ไปถึงก็แจ้งพนักงานเลยค่ะว่ามาใช้ดีล เสร็จแล้วก็สั่งอาหารได้เลย

เมนูที่เราทาน ได้แก่

- Spaghetti Olio Bacon 
เส้นสปาเก็ตตี้ลวกมาได้กำลังดีเลยค่ะ ไม่นุ่มและก็ไม่แข็งเกินไป ผัดกับน้ำมันมะกอกและเบคอนรมควัน ซึ่งทางร้านผัดมาได้แห้งดีเลยค่ะ โรยหน้าด้วยผักร็อกเก็ตและชีส จานนี้เราชอบนะคะ ไม่เลี่ยน มีรสเผ็ดพริกแห้งแต่ก็แอบเผ็ดร้อนด้วยรสพริกไทยเบาๆ ซึ่งจานนี้คนไม่ทานเผ็ดทานได้สบายๆเลย เรายังอยากทานอีกเลยเพราะเป็นคนชอบทานสปาเก็ตตี้สไตล์นี้อยู่แล้ว

- French Fries
จานนี้เสิร์ฟหลังอาหารจานหลักอีกค่ะ แต่ก็ทอดมาร้อนๆกรอบๆ เฟรนช์ฟรายชิ้นอ้วน ไม่อมน้ำมัน ทานคู่กับซอสมะเขือเทศที่เหมือนจะผสมกับซอสพริกด้วย อร่อยเข้ากันดีทีเดียว

- Red Sala Soda
น้ำสละโซดาแยกเป็น2ชั้นสีสวย ด้านล่างเป็นสีแดงสด ส่วนด้านบนจะเป็นสีใสๆจากโซดา ทานแล้วก็ซ่าๆดีค่ะ เมนูนี้จะเสิร์ฟใส่แก้วคล้ายเหยือกใบเล็ก มีช้อนคนเป็นรูปแว่นตาเล็กๆ เราก็เอามาถ่ายรูปเก๋ๆกันได้อีกค่ะ

บรรยากาศของร้านค่อนข้างโอเคเลย ที่นั่งไม่เยอะมาก แต่มีหลากหลายแบบค่ะ เพดานสูงทำให้ร้านดูโปร่ง การตกแต่งร้านไม่ได้ตกแต่งเยอะเลย เรียบง่ายแต่ดูดี 